CELEX: 32015D0702
Language: hr
Date: 2007-07-13 00:00:00
Title: Odluka Vijeća (EU) 2015/702 od 18. studenoga 2014. o potpisivanju i privremenoj primjeni Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Malte, Republike Poljske, Republike Slovenije i Slovačke Republike Europskoj uniji

1.5.2015   
            
            
               HR
            
            
               Službeni list Europske unije
            
            
               L 113/1
            
         ODLUKA VIJEĆA (EU) 2015/702
   od 18. studenoga 2014.
   o potpisivanju i privremenoj primjeni Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Malte, Republike Poljske, Republike Slovenije i Slovačke Republike Europskoj uniji
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310. u vezi s člankom 300. stavkom 2. prvim podstavkom drugom rečenicom,
   uzimajući u obzir Akt o pristupanju iz 2003., a posebno njegov članak 6. stavak 2.,
   uzimajući u obzir prijedlog Komisije,
   budući da:
   
               (1)
            
            
               Vijeće je 10. veljače 2004. u ime Europske zajednice i njezinih država članica ovlastilo Komisiju da otvori pregovore s Libanonskom Republikom s ciljem prilagodbe Euro-mediteranskog sporazuma o pridruživanju između Europske zajednice i njezinih država članica, s jedne strane, i Libanonske Republike, s druge strane, (1) kako bi se uzelo u obzir pristupanje novih država članica Europskoj uniji.
            
         
               (2)
            
            
               Ti su pregovori dovršeni na zadovoljstvo Komisije.
            
         
               (3)
            
            
               Člankom 9. stavkom 2. Protokola koji je u pregovorima dogovoren s Libanonskom Republikom predviđa se privremena primjena Protokola prije njegova stupanja na snagu.
            
         
               (4)
            
            
               Protokol bi trebalo potpisati u ime Zajednice i njezinih država članica te ga privremeno primjenjivati, podložno njegovu kasnijem sklapanju.
            
         ODLUČILO JE:
   Članak 1.
   Predsjednika Vijeća ovlašćuje se imenovati osobu ovlaštenu (osobe ovlaštene) za potpisivanje, u ime Europske zajednice i njezinih država članica, Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Malte, Republike Poljske, Republike Slovenije i Slovačke Republike Europskoj uniji.
   Tekst Protokola priložen je ovoj Odluci.
   Članak 2.
   Protokol se privremeno primjenjuje, podložno njegovu kasnijem sklapanju.
   
      Sastavljeno u Bruxellesu 18. studenoga 2014.
      
         
            Za Vijeće
         
         
            Predsjednik
         
         S. GOZI
      
   
   
      (1)  SL L 143, 30.5.2006., str. 2.